[pic] | KOMMISSIONEN FOR DE EUROPÆISKE FÆLLESSKABER |

Bruxelles, den 31.5.2007

KOM(2007) 296 endelig

Forslag til

RÅDETS FORORDNING

om ændring af forordning (EF) nr. 234/2004 om visse restriktive foranstaltninger over for Liberia og om ophævelse af forordning (EF) nr. 1030/2003

(forelagt af Kommissionen)

BEGRUNDELSE

1. Rådets forordning (EF) nr. 234/2004 vedrørende Liberia med ændringer indfører forbud mod visse ydelser i tilknytning til våben og militærudstyr og forbud mod import af uslebne diamanter i overensstemmelse med fælles holdning 2007/193/FUSP og tilhørende fælles holdninger og De Forenede Nationers Sikkerhedsråds resolution 1521(2003) og andre relevante resolutioner fra Sikkerhedsrådet.

2. Ved resolution 1753(2007) af 27. april 2007 besluttede De Forenede Nationers Sikkerhedsråd bl.a. at ophæve foranstaltningerne vedrørende diamanter.

3. Følgelig blev Liberia pr. 4. maj 2007 optaget i Kimberley-processens certificeringsordning. Liberia vil derfor ved en kommissionsforordning blive opført som deltagende part på listen i bilag II til forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter.

4. Kommissionen foreslår derfor, at bestemmelserne i forordning (EF) nr. 234/2004 om forbud mod import af uslebne diamanter fra Liberia og om forbud mod omgåelse af dette forbud slettes.

Forslag til

RÅDETS FORORDNING

om ændring af forordning (EF) nr. 234/2004 om visse restriktive foranstaltninger over for Liberia og om ophævelse af forordning (EF) nr. 1030/2003

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 60 og 301,

under henvisning til fælles holdning 2007/…/FUSP om ændring af fælles holdning 2007/193/FUSP vedrørende visse restriktive foranstaltninger over for Liberia[1],

under henvisning til forslag fra Kommissionen, og

ud fra følgende betragtninger:

(1) Fælles holdning 2004/137/FUSP af 10. februar 2004 vedrørende restriktive foranstaltninger over for Liberia fastlagde bestemmelser om gennemførelse af foranstaltningerne i UNSCR 1521(2003) vedrørende Liberia, bl.a. et forbud mod import af uslebne diamanter fra Liberia. Forbuddet blev for nylig forlænget ved fælles holdning 2007/193/FUSP[2] for en periode på seks måneder. Den 27. april 2007 vedtog De Forenede Nationers Sikkerhedsråd resolution 1753(2007). Det besluttede bl.a. at ophæve foranstaltningerne vedrørende diamanter. Følgelig blev Liberia pr. 4. maj 2007 optaget i Kimberley-processens certificeringsordning. Liberia bør derfor opføres som deltagende part på listen i bilag II til forordning (EF) nr. 2368/2002 om gennemførelse af Kimberley-processens certificeringsordning for international handel med uslebne diamanter.

(2) Rådets forordning (EF) nr. 234/2004[3] indeholder bl.a. forbud mod import af uslebne diamanter fra Liberia.

(3) Artikel 6, stk. 1, i forordning (EF) nr. 234/2004, som indeholder forbud mod import til Fællesskabet af uslebne diamanter fra Liberia, og artikel 6, stk. 3, som indeholder forbud mod omgåelse af forbuddet, bør derfor ophæves med tilbagevirkende kraft fra 27. april 2007 -

UDSTEDT FØLGENDE FORORDNING:

Artikel 1

Stk. 1 og stk. 3 i artikel 6 i forordning (EF) nr. 234/2004 slettes.

Artikel 2

Denne forordning træder i kraft dagen efter offentliggørelsen i Den Europæiske Unions Tidende .

Den anvendes fra den 27. april 2007.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den

På Rådets vegne

Formand

[1] EUT L af 2007, s..

[2] EUT L 41 af 13.2.2007, s. 17.

[3] EUT L 40 af 12.2.2004, s. 1. Forordning senest ændret ved forordning (EF) nr. 1791/2006 (EUT L 363 af 20.12.2006, s. 1).